વડા પ્રધાન નરેન્દ્ર મોદીએ વિદ્યાર્થીઓનાં મનમાંથી પરીક્ષાનો ભય દૂર કરવા તથા માર્ગદર્શન આપવા માટે `એક્ઝામ વૉરિયર્સ' નામનું પુસ્તક બહાર પાડયું છે. આ પુસ્તકની હિન્દી, અંગ્રેજી, ઉડિયા, તામિલ અને મરાઠી આવૃત્તિ બહાર પડી છે. હવે તેનું ઉર્દુ ભાષામાં કરાયેલા અનુવાદનું પુસ્તક બહાર પડવાનું છે. આ ઉર્દુ પુસ્તકનું વિમોચન ફિલ્મ અભિનેતા રિશિ કપૂરના હસ્તે થશે એવી ચર્ચા થઇ રહી છે. વિદ્યાર્થીઓ અને વાલીઓમાં લોકપ્રિય થયેલા આ પુસ્તકના વિમોચનમાં લઘુમતી બાબતોના કેન્દ્રીય પ્રધાન મુખ્તાર અબ્બાસ નક્વી પણ હાજર રહેશે.